Ինչպես տեղեկացրին Շիրակի մարզպետարանից, բոլոր համայնքապետերն էլ ցանկանում են վերաառաջադրվել և պահպանել իրենց պաշտոնները: Չնայած այս ամենին, մարզային իշխանությունները համոզված են, որ ամենաթեժ ընտրությունները լինելու են Գյումրի և Արթիկ քաղաքներում: Մի շարք համայնքներում էլ հավանաբար մեկից ավելի թեկնածու չի լինի, որովհետև գյուղական շատ համայնքներում կամ թեկնածուներ չկան, կամ էլ մարդիկ չեն կամենում պատասխանատվություն կրել գույքահարկի, ջրի վարձի ու էլի նման բաների համար: